DĖL UAB ,,ŠILALĖS AUTOBUSŲ PARKAS“ VIETINIO (PRIEMIESTINIO) REGULIARAUS SUSISIEKIMO AUTOBUSŲ MARŠRUTŲ PAKEITIMO IR SUSTABDYMO

2020 m. gruodžio 22 d. Nr. DĮV-1213

Šilalė

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Lietuvos Respublikos kelių transporto kodekso 4 straipsnio 3 dalimi, Lietuvos Respublikos Vyriausybės 2020 m. lapkričio d. nutarimu Nr. 1226 ,,Dėl karantino Lietuvos Respublikos teritorijoje paskelbimo“, Leidimų vežti keleivius reguliaraus susisiekimo kelių transporto maršrutais išdavimo taisyklėmis, patvirtintomis Lietuvos Respublikos susisiekimo ministro 2006 m. vasario 14 d. įsakymu Nr. 3-62 ,,Dėl Leidimų vežti keleivius reguliaraus susisiekimo kelių transporto maršrutais išdavimo taisyklių patvirtinimo“, Keleivių ir bagažo vežimo kelių transportu taisyklėmis, patvirtintomis Lietuvos Respublikos susisiekimo ministro 2011 m. balandžio 13 d. įsakymu Nr. 3-223 ,,Dėl Keleivių ir bagažo vežimo kelių transportu taisyklių patvirtinimo“, Šilalės rajono savivaldybės tarybos 2009 m. gruodžio 10 d. sprendimo Nr. T1-380 ,,Dėl visuomenės aptarnavimo sutarties galiojimo termino pratęsimo“ 3 ir 4 punktais, atsižvelgdamas į Šilalės rajono keleivinio transporto ir moksleivių pavėžėjimo organizavimo komisijos, sudarytos Šilalės rajono savivaldybės tarybos 2007 m. gruodžio 20 d. sprendimu Nr. T1-317 ,,Dėl Šilalės rajono keleivinio transporto ir moksleivių pavėžėjimo organizavimo komisijos sudarymo ir nuostatų tvirtinimo“, 2020 m. gruodžio 21 d. posėdžio protokolą Nr. 11:

1. P a k e i č i u nuo 2021 m. sausio 4 d. iki 2021 m. sausio 31 d. UAB ,,Šilalės autobusų parkas“ vietinio (priemiestinio) reguliaraus susisiekimo autobusų maršrutus:

1. 1. Didkiemis–Laumenai–Didkiemis–Šilalė (išvykimo laikas 7.00 val., darbo dienomis, leidimo Nr. 123), eismo dažnumą važiuojant kiekvieną savaitės trečiadienį ir trumpinti maršruto trasą nevažiuojant į Laumenų k.;

1.2. Šilalė–Didkiemis–Pažiuržmotis–Šilalė (išvykimo laikas 13.30 val., mokyklų darbo dienomis, leidimo Nr. 4), eismo dažnumą, važiuojant kiekvieną savaitės trečiadienį, bei pakeisti išvykimo laiką iš 13.30 val. į 10.00 val., trumpinti maršruto trasą nevažiuojant į Pažiuržmočio k.;

1.3. Žadeikiai–Kuodaičiai–Šilalė (išvykimo laikas 7.00 val., mokyklų darbo dienomis, leidimo Nr. 17), eismo dažnumą važiuojant kiekvieną savaitės antradienį, bei pakeisti išvykimo laiką iš 7.00 val. į 9.00 val., trumpinti maršruto trasą nevažiuojant į Kuodaičių k.;

1.4. Šilalė–Nevočiai–Kuodaičiai–Žadeikiai (išvykimo laikas 14.30 val., mokyklų darbo dienomis, leidimo Nr. 173), eismo dažnumą važiuojant kiekvieną savaitės antradienį, bei pakeisti išvykimo laiką iš 14.30 val. į 11.00 val., trumpinti maršruto trasą nevažiuojant į Kuodaičių k.;

1. 5. Bijotai–Košiai–Šilalė (išvykimo laikas 7.00 val., leidimo Nr. 269, darbo dienomis), kiekvieną savaitės antradienį, ir trumpinti maršruto trasą nevažiuojant į Košių k.;

1. 6. Šilalė–Košiai II–Bijotai (išvykimo laikas 16.05 val., leidimo Nr. 200, mokyklų darbo dienomis), kiekvieną savaitės antradienį, bei pakeisti išvykimo laiką iš 16.05 val. į 10.00 val., važiuojant per Vytogalos, ir trumpinti maršruto trasą nevažiuojant į Košių II k.;

1. 7. Šilalė–Bartašiškė–Šilalė (išvykimo laikas 13.30 val., leidimo Nr. 316, mokyklų darbo dienomis), eismo dažnumą važiuojant kiekvieną savaitės trečiadienį, bei pakeisti išvykimo laiką iš 13.30 val. į 7.00 val., maršrutą pradėti iš Smalkviečių k., važiuojant į Beržės k.;

1. 8. Šilalė–Kaltinėnai–Šilalė (išvykimo laikas 15.30 val., leidimo Nr. 316, darbo dienomis), eismo dažnumą važiuojant kiekvieną savaitės trečiadienį, bei pakeisti išvykimo laiką iš 15.30 val. į 10.00 val., maršruto trasą pratęsti iki Beržės k. ir baigti Smalkviečių k.

2. S u s t a b d a u laikinai (nuo 2021 m. sausio 4 d. iki 2021 m. sausio 31 d.) UAB ,,Šilalės autobusų parkas“ visus maršrutus, išskyrus paminėtus 1 įsakymo punkte.

3. Į g a l i o j u UAB ,,Šilalės autobusų parkas“ direktorių tvirtinti pakeistų maršrutų tvarkaraščius.

4. Į p a r e i g o j u UAB ,,Šilalės autobusų parkas“ direktorių apie maršrutų pakeitimus paskelbti informaciją teisės aktų nustatyta tvarka.

5. P r i p a ž į s t u netekusiu galios Šilalės rajono savivaldybės administracijos direktoriaus 2020 m. lapkričio 3 d. įsakymą Nr. DĮV-988 ,,Dėl UAB ,,Šilalės autobusų parkas“ vietinio reguliaraus susisiekimo autobusų maršrutų sustabdymo karantino laikotarpiu“.

6. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos.

# Administracijos direktorius Valdemaras Jasevičius